钦定古今图书集成/明伦汇编/官常典/第765卷 > 说苑 > 公仪休
## 钦定古今图书集成/明伦汇编/官常典/第765卷 > 说苑 > 公仪休

按《史记本传》：公仪休，鲁博士也。以高第为鲁相。奉法
循理，无所变更，百官自正，使食禄者不得与下民争
利，受大者不得取小。客有遗相鱼者，相不受，客曰：“‘闻
君嗜鱼，遗君鱼，何故不受也’？相曰：‘以嗜鱼故不受也。
今为相，能自给鱼，今受鱼而免，谁复给我鱼者？吾故
不受也’。”食茹而美，㧞其园葵而弃之，见其家织布，好
而疾，出其家妇，燔其机，云：“欲令农士工女安所仇其
货乎？”